# Aldaia

### De Viquipèdia

Aldaia
Localització

Municipi de l'Horta Oest
Gentilici | Aldaier Aldaiera
Població (2004) | 26.442
Superfície | 16,10 km2
Densitat | 1.642,36 hab/km2
Altitud | 50 m
Nuclis de població | 1
Coordenades | 39° 27’ 50” N 0° 27’ 46” W
Predomini lingüístic històric | Valencià
Partit judicial | Torrent

Aldaia és un municipi del País Valencià que es troba a la comarca de l'Horta Oest.

## [edita] Història

Bacus d’Aldaia (M.A.N., Madrid).

Hi ha al seu terme dos jaciments arqueològics d’època romana: L'Ereta del Moros, on es va trobar una estàtua de Bacus del s I d. C. dipositada al Museu Arqueològic Nacional de Madrid i La Punja, mal conservat. L'origen de la població és una alqueria musulmana que fou donada per Jaume I, rera la conquesta, al monestir de Sant Vicent de la Roqueta, dependent dels monjos benedictins de Poblet. La seua parròquia va dependre de la de Quart de Poblet, fins el segle XVI, en què fou declarada independent, encara que va continuar sent regida pels monjos de Poblet, fins les primeries del segle XIX. Hom conserva la carta de població atorgada, junt a la de Quart, per privilegi del rei Alfons III a l'abat del monestir de Poblet, l'any 1334. Per aquest document poblacional, l'abat de Poblet i prior del monestir de Sant Vicent de la Roqueta, va expulsar els musulmans, que no ho havien estat immediatament després de la conquesta d'en Jaume, i va establir-hi cristians. L'any 1798 se li atorga terme municipal.

## [edita] Política

L'alcaldia l'ostenta el PSPV que guanyà les eleccions de 2003 amb 13 regidors, per 7 del PP i 1 d’EU. L’any 2002 comptava amb 24.866 habitants (21.488 l'any 1.986), de patronímic aldaiers. En el cens de 2.001, un 38,41% dels habitants declararen saber parlar valencià.

## [edita] Llocs d'interès

L'església actual, dedicada a l'Anunciació de la Verge, va ser bastida durant el segle XVI i posteriorment restaurada en estil xurrigueresc. També podem mencionar com a edificis històrics la casa del Bollo, típica casa de poble de finals del XVIII, recentment restaurada i destinada a Centre de Convivència; la casa del Tio Carmelo, vivenda típica de l’horta, actualment Centre Mediambiental i l’antiga cisterna d’aigua, del s XVII. Del segle passat conserva en molt mal estat la Mina d’Aldaia de la que només en queden alguns pous i part de les estructures.

## [edita] Enllaços externs

- Ajuntament d'Aldaia
- País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
- Secció "Poble a poble" del Diari Parlem, d'on s'ha extret informació amb consentiment de l'autor.
- Institut Valencià d'Estadística.
- Portal de la Direcció General d'Administració Local de la Generalitat.

Obtingut de "http://ca.wikipedia.org../../../a/l/d/Aldaia.html"

Categoria: Horta Oest

##### Views

- Article
- Discussió
- Revisió actual

##### Cerca

##### En altres llengües

- Español
- Italiano
- Nederlands
- Português